Diari Oficial de la Generalitat Valenciana


Sumari del DOGV 2018, del 06-05-1993 (1993/827858)

ORDRE de 31 de març de 1993, de la Conselleria d'Economia i Hisenda, per la qual acorda posar a disposició de diversos departaments de la Generalitat Valenciana els drets derivats del contracte d'arrendament de l'edifici anomenat Port del Mediterrani situat entre els carrers de Mariano Cuber, de l'Arquitecte Alfaro i de la Mare de Deu del Puig, de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/31/(5)/dof/vci/html**

### Dades del document

Número de DOGV
:   2018

Data del DOGV
:   06-05-1993

Secció del DOGV
:   DISPOSICIONS GENERALS

Número del document
:   1993/827858


Data del document
:   31-03-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 31 de març de 1993, de la Conselleria d'Economia i Hisenda, per la qual acorda posar a disposició de diversos departaments de la Generalitat Valenciana els drets derivats del contracte d'arrendament de l'edifici anomenat Port del Mediterrani situat entre els carrers de Mariano Cuber, de l'Arquitecte Alfaro i de la Mare de Déu del Puig, de València.  
La Conselleria d'Economia i Hisenda va subscriure, amb data 9 de març de 1992, un contracte d'arrendament de l'edifici anomenat Port del Mediterrani situat entre els carrers de Mariano Cuber, de l'Arquitecte Alfaro i de la Mare de Déu del Puig, de València, destinat a usos administratius.  
Efectuada l'adjudicació dels locals de l'immoble a diversos departaments de la Generalitat Valenciana, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es posen a disposició dels departaments interessats els drets derivats de l'arrendament de diversos locals subscrit per la Generalitat Valenciana, i per això,  
ORDENE  
Article primer  
Posar a disposició l'ús i els altres drets derivats del contracte d'arrendament de l'edifici anomenat Port del Mediterrani, situat entre els carrers de Mariano Cuber, de l'Arquitecte Alfaro i de la Mare de Déu del Puig, de València, als departaments següents de la Generalitat Valenciana:  
Conselleria de Medi Ambient  
1. Amb entrada pel carrer de Mariano Cuber, planta baixa i sis plantes altes, amb una superfície de 4.281,36 m2; amb entrada pel carrer de l'Arquitecte Alfaro, planta baixa, amb una superfície de 103,35 m2, quaranta places de garatge per a cotxes i set per a motos. Destinats a seu de la conselleria.  
2. Amb entrada pel carrer de l'Arquitecte Alfaro, plantes 1ª, 2ª i 3ª, amb una superfície de 1.510 m2 i els locals 5, 6 i 7 de la planta baixa, amb una superfície de 341,83 m2, disset places de garatge per a cotxes i tres per a motos. Destinats als serveis territorials de la conselleria.  
Conselleria d'Obres Públiques, Urbanisme i Transports  
Amb entrada pel carrer de la Mare de Déu del Puig, les plantes 1ª, 2ª, 3ª i 4ª, amb una superfície de 2.004,72 m2, i a la planta baixa, el local número 3, amb una superfície de 113,42 m2, vint places de garatge per a cotxes i quatre per a motos. Destinats a seu dels serveis territorials de la conselleria.  
Institut Valencià de Finances  
Amb entrada pel carrer de la Mare de Déu del Puig la planta 5ª, amb una superfície de 513,33 m2, cinc places de garatge per a cotxes i una per a moto. Destinats a seu de l'institut esmentat.  
Aquest dret d'arrendament consta en l'Inventari General de Béns i Drets de la Generalitat Valenciana amb el número A02/46/250/0311.  
Article segon  
Que els departaments de la Generalitat Valenciana indicats designen un representant perquè concórrega amb el representant nomenat per la Direcció General de Tributs i Patrimoni, per a formalitzar la corresponent acta de posada a disposició.  
Article tercer  
Aquesta ordre entrarà en vigor el dia 1 d'abril de 1993, data des de la qual els departaments de la Generalitat Valenciana a disposició dels quals es posen els locals s'hauran de fer càrrec de la gestió i administració.  
València, 31 de març de 1993.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI